സിന്ധുദുർഗ് ജില്ല

മഹാരാഷ്ട്ര സംസ്ഥാനത്തെ കൊങ്കൺ ഡിവിഷനിലെ ഒരു ജില്ലയാണ് സിന്ധുദുർഗ് (മറാഠി ഉച്ചാരണം: [sin̪d̪ʱud̪uɾɡ]). രത്‌നഗിരി ജില്ലയിലെ ചില പ്രദേശങ്ങൾ വേർപെടുത്തി രൂപീകരിച്ച ജില്ലയാണ് ഇത്. ജില്ലാ ആസ്ഥാനം ഓറോസ് പട്ടണത്തിലാണ് സ്ഥിതി ചെയ്യുന്നത്. ഭൂമിശാസ്ത്രം മഹാരാഷ്ട്രയുടെ തെക്കേ അറ്റത്തുള്ള ജില്ലയാണ് സിന്ധുദുർഗ്. വടക്ക് രത്നഗിരി ജില്ലയും തെക്ക് ഗോവ സംസ്ഥാനവും പടിഞ്ഞാറ് അറബിക്കടലും കിഴക്ക് പശ്ചിമഘട്ടത്തിന്റെ മലനിരകൾക്ക് കുറുകെ കോലാപ്പൂർ ജില്ലയുമാണ് സിന്ധുദുർഗിന്റെ അതിരുകൾ. പശ്ചിമഘട്ടത്തിനും അറബിക്കടലിനും ഇടയിൽ സ്ഥിതി ചെയ്യുന്ന പടിഞ്ഞാറൻ മഹാരാഷ്ട്രയിലെ ഇടുങ്ങിയ തീരപ്രദേശമായ കൊങ്കൺ (തീരദേശ) പ്രദേശത്തിന്റെ ഭാഗമാണ് സിന്ധുദുർഗ്. ഈ ജില്ലയിൽ ഇരുമ്പ്, ബോക്സൈറ്റ്, മാംഗനീസ് എന്നിവയുടെ നിക്ഷേപമുണ്ട്. ജനസംഖ്യ 2011 ലെ കണക്കനുസരിച്ച് ഈ ജില്ലയിലെ ജനസംഖ്യ 849,651 ആണ്. ഇതിൽ 12.59% നഗരവാസികളാണ്. മഹാരാഷ്ട്രയിലെ 36 ജില്ലകളിൽ വെച്ച് ഏറ്റവും കുറഞ്ഞ ജനസംഖ്യയുള്ള ജില്ലയാണിത്. അവലംബം